《石鼎联句》
宋代·林希逸

漫浪有诗仙，相逢药灶边。鼎存嗟石古，句巧似珠联。

笔力扛何健，云根斲许圆。倡酬皆敌手，模写耸吟肩。

何日丹同舐，寒更墨共研。和羹应待我，赓载入虞弦。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。